நவம்பர் 16

## நிகழ்வுகள்
*1272 &ndash; இங்கிலாந்து அரசர் மூன்றாம் என்றியின் இறப்பையடுத்து, 9வது சிலுவைப் போரில் பங்கெடுக்க சென்ற இளவரசர் எட்வர்டு இங்கிலாந்தின் மன்னராக அறிவிக்கப்பட்டார். ஆனாலும், இரண்டு ஆண்டுகளின் பின்னரே அவர் திரும்பி வந்து முடிசூட முடிந்தது.
*1491 &ndash; எசுப்பானியா, ஆவிலா நகரில் பெருமலவு யூதர்கள் பகிரங்கமாகத் தூக்கிலிடப்பட்டனர்.
*1532 &ndash; எசுப்பானியத் தளபதி பிரான்சிஸ்கோ பிசாரோ இன்கா பேரரசர் அட்டகுவால்பாவைத் தோற்கடித்து சிறைப்பிடித்தான்.
*1776 &ndash; அமெரிக்கப் புரட்சி: ஐக்கிய அமெரிக்காவை ஐக்கிய மாகாணங்கள் (கீழ் நாடுகள்) அங்கீகரித்தன.
*1793 &ndash; பிரெஞ்சுப் புரட்சி: நாந்துவில் உரோமைக் கத்தோலிக்க பிரிவினைவாத மதகுருக்கள் 90 பேருக்கு மரணதண்டனை நிறைவேற்றப்பட்டது.
*1797 &ndash; புருசியாவின் மன்னராக மூன்றாம் பிரெடெரிக் வில்லியம்சு முடி சூடினார்.
*1846 &ndash; இலங்கையில் கைம்பெண்கள் மற்றும் அனாதைகள் ஓய்வூதியத் திட்டம் அறிமுகப்படுத்தப்பட்டது.
*1849 &ndash; அரசுக்கெதிராகப் புரட்சி செய்ததாகக் குற்றம் சாட்டி உருசிய எழுத்தாளரான பியோதர் தஸ்தயெவ்ஸ்கிக்கு மரண தண்டனை விதிக்கப்பட்டது. ஆனாலும் தண்டனை பின்னர் கடைசி நேரத்தில் நிறுத்தப்பட்டு, கடுந்தொழில் செய்யக் கட்டளையிடப்பட்டார்.
*1852 &ndash; ஆங்கிலேய வானியலாளர் யோன் ரசல் இந்த் என்பவர் *22 கலியோப்* என்ற சிறுகோளைக் கண்டுபிடித்தார்.
*1885 &ndash; "மானிட்டோபாவின் தந்தை" என அழைக்கப்பட்ட கனடாவின் மேட்டிசுப் பழங்குடித் தலைவர் லூயிஸ் ரியெல் தேசத்துரோகக் குற்றஞ் சாட்டப்பட்டுத் தூக்கிலிடப்பட்டார்.
*1904 &ndash; ஆங்கிலேயப் பொறியியலாளர் ஜோன் பிளெமிங் வெற்றிடக் குழாயைக் கண்டுபிடித்தார்.
*1907 &ndash; ஒக்லகோமா ஐக்கிய அமெரிக்காவின் 46வது மாநிலமாக இணைந்தது.
*1920 &ndash; ஆத்திரேலியாவின் தேசிய விமான சேவை குவாண்டாசு ஆரம்பிக்கப்பட்டது.
*1933 &ndash; ஐக்கிய அமெரிக்காவும் சோவியத் ஒன்றியமும் தூதரக உறவை ஆரம்பித்தன.
*1938 &ndash; எல்எசுடி முதல் தடவையாக ஆல்பர்ட் ஹாப்மன் என்பவரால் பிரித்தெடுக்கப்பட்டது.
*1940 &ndash; இரண்டாம் உலகப் போர்: பிரித்தானிய வான்படை ஆம்பர்கு மீது குண்டுகளை வீசியது.
*1944 &ndash; இரண்டாம் உலகப் போர்: கூட்டுப் படைகளின் குயின் நடவடிக்கை ஆரம்பிக்கப்பட்டது.
*1944 &ndash; இரண்டாம் உலகப் போர்: செருமனியின் டியூரென் நகரம் கூட்டுப் படைகளின் குண்டுத் தாக்குதலில் முற்றாக அழிந்தது.
*1945 &ndash; யுனெஸ்கோ நிறுவனம் ஆரம்பிக்கப்பட்டது.
*1945 &ndash; பனிப்போர்: அமெரிக்க இராணுவம் செருமனியின் அறிவியலாளர்கள் 88 பேரை தனது வானியல் தொழில்நுட்பத்தில் உதவுவதற்காக இரகசியமாக நாட்டுக்குள் அனுமதித்தது.
*1965 &ndash; சோவியத்தின் வெனேரா 3 விண்கப்பல் வெள்ளி கோளுக்கு செலுத்தப்பட்டது. வேறொரு கோளின் தரையை அடைந்த முதலாவது விண்கப்பல் இதுவாகும்.
*1973 &ndash; மூன்று விண்ணோடிகளுடன் 84 நாள் பயணமாக *[[ஸ்கைலேப்|ஸ்கைலேப் 4]]* விண்கலத்தை நாசா ஏவியது.
*1974 &ndash; ஆரசீபோ தகவல் 25000 ஒளி ஆண்டுகள் தொலைவில் உள்ள விண்மீன்களுக்கு புவேர்ட்டோ ரிக்கோவில் அரசீபோ வானிலை ஆய்வுக்கூடத்தில் இருந்து அனுப்பப்பட்டது.
*1988 &ndash; சுமார் 10 ஆண்டுகளுக்குப் பின்னர் பாகிஸ்தானில் இடம்பெற்ற தேர்தல்களில் பெனசீர் பூட்டோ பிரதமராகத் தேர்ந்தெடுக்கப்பட்டார்.
*1989 &ndash; மத்திய அமெரிக்கப் பல்கலைக்கழகத்தில் எல் சல்வடோர் இராணுவத்தினர் இயேசு சபையைச் சேர்ந்த ஆறு மதகுருக்கள் உட்பட 8 பேரை சுட்டுக் கொன்றனர்.
*2002 &ndash; சார்சு நோய் முதன் முதலில் சீனாவின் குவாங்டோங் என்ற இடத்தில் பதியப்பட்டது.

## பிறப்புகள்

*1717 &ndash; ழான் லி ராண்ட் டெ'ஆலம்பர்ட், பிரான்சியக் கணிதவியலாளர், இயற்பியலாளர், மெய்யியலாளர் (இ. 1783)
*1922 &ndash; ஜோசே சரமாகூ, நோபல் பரிசு பெற்ற போர்த்துக்கேய-எசுப்பானிய எழுத்தாளர் (இ. 2010)
*1930 &ndash; சினுவா அச்சிபே, நைஜீரிய எழுத்தாளர் (இ. 2013)
*1938 &ndash; ரோபேர்ட் நோசிக், அமெரிக்க மெய்யியலாளர், எழுத்தாளர் (இ. 2002)
*1962 &ndash; அம்பிகா, தென்னிந்தியத் திரைப்பட நடிகை
*1971 &ndash; வக்கார் யூனிசு, பாக்கித்தானியத் துடுப்பாளர்
*1983 &ndash; தமன், தென்னிந்தியத் திரைப்பட இசையமைப்பாளர்
*1985 &ndash; ஆதித்யா ராய் கபூர், இந்தித் திரைப்பட நடிகர்
*1975 &ndash; ரங்கராஜ் பாண்டே, ஊடகவியலாளர்

## இறப்புகள்
*1240 &ndash; இப்னு அரபி, அராபிய மெய்யியலாளர் (பி. 1165)
*1801 &ndash; ஊமைத்துரை, இந்திய விடுதலைப் போராட்ட வீரர், வீரபாண்டிய கட்டபொம்மனின் தம்பி
*1903 &ndash; திருப்பாம்புரம் நடராஜசுந்தரம் பிள்ளை, தமிழக நாதசுவரக் கலைஞர் (பி. 1869)
*1960 &ndash; கிளார்க் கேபிள், அமெரிக்க நடிகர், பாடகர் (பி. 1901)
*1977 &ndash; கனக செந்திநாதன், ஈழத்து எழுத்தாளர், தமிழறிஞர் (பி. 1916)
*1985 &ndash; சித்பவானந்தர், இந்தியத் துறவி (பி. 1898)
*2006 &ndash; மில்ட்டன் ஃப்ரீட்மன், நோபல் பரிசு பெற்ற அமெரிக்கப் பொருளியலாளர் (பி. 1912)
*2021 &ndash; பாரதி மணி, தமிழக எழுத்தாளர், நடிகர் (பி. 1937)

## சிறப்பு நாள்
*உலக சகிப்புத் தன்மை நாள்

## மேற்கோள்கள்

## வெளி இணைப்புகள்

* 
* 
* நியூயார்க் டைம்சு: இன்றைய நாளில்

பகுப்பு:நவம்பர்
பகுப்பு:ஆண்டின் நாட்கள்